ai4bharat/Pralekha huggingface dataset:
பிரதமர் அலுவலகம்
நாடாளுமன்ற குளிர்கால கூட்டத்தொடரை ஒட்டி பிரதமர் விடுத்துள்ள பத்திரிகைச் செய்தி
வணக்கம் நண்பர்களே,
நாடாளுமன்ற குளிர்கால கூட்டத்தொடருக்கு உங்கள் அனைவரையும் வரவேற்கிறேன். இந்தக் கூட்டத்தொடர் மிகவும் முக்கியமானது ஆகும். பொது முக்கியத்துவம் மற்றும் நாட்டிற்கும், நாட்டு மக்களுக்கும் அவசியமான பெரும்பாலான நலத்திட்டங்களை நிறைவேற்றும் பொறுப்பை முடிக்கும் தருவாயில் இருக்கிறோம் என நம்புகிறேன். நாடாளுமன்ற உறுப்பினர்கள் அனைவரும் இதே உணர்வுடன் முன்னெடுத்துச் செல்வார்கள் என நான் நம்புகிறேன். பல்வேறு பிரச்சினைகள் குறித்து விவாதங்கள் நடத்த அயராத முயற்சிகளை மேற்கொண்டு வருகிறோம். இந்த விவாதங்கள் வெளிப்படையானதாகவும், அனல் பறப்பதாக இருந்தாலும், அவை நடைபெறவேண்டும். விவாதங்கள் மற்றும் பேச்சுவார்த்தைகள் நடைபெற வேண்டும்; அதே வேளையில் முக்கியமான அம்சங்கள் மீது விவாதம் நடத்தி அவற்றுக்கு தீர்வு காணும் வகையில், அவையின் வேலை நேரத்தை நீட்டிக்க வேண்டும் என அவையை கேட்டுக் கொள்ள விரும்புகிறேன். விவாதங்கள் அர்த்தமுள்ளவையாகவும் பயனுள்ளவையாகவும் அமைவதற்கான முயற்சிகள் மேற்கொள்ளப்பட வேண்டும். மே மாதம் நடைபெறவுள்ள தேர்தலை சந்திக்கவுள்ள அனைத்து அரசியல் கட்சிகளும், இந்தக் கூட்டத்தொடரை, அவரவர் கட்சிகளின் நலனுக்காக அல்லாமல், மக்களின் நலனை மனதிற்கொண்டு பயன்படுத்திக் கொள்வார்கள் என நான் நம்புகிறேன். இந்த நம்பிக்கையுடன், உங்கள் அனைவருக்கும் நல்வாழ்த்துக்களைத் தெரிவித்துக் கொள்கிறேன்.
பிரதமர் அலுவலகம்
பிரதமர்கள் அருங்காட்சியகம், 5ஜி தொழில்நுட்பத்தின் அறிமுகம், அகமதாபாத் மெட்ரோ சேவை மற்றும் அம்பாஜியின் புதுப்பித்தல் குறித்த நாட்டு மக்களின் கருத்துகளுக்கு பிரதமர் பதிலளிப்பு
பிரதமர்கள் அருங்காட்சியகம், 5ஜி தொழில்நுட்பத்தின் அறிமுகம், அகமதாபாத் மெட்ரோ சேவை மற்றும் அம்பாஜியின் புதுப்பித்தல் குறித்த பல்வேறு தரப்பு மக்களின் கருத்துகளுக்கு பிரதமர் திரு நரேந்திர மோடி பதிலளித்துள்ளார்.
பிரதமர்கள் அருங்காட்சியகம் குறித்து ஒருவர் கருத்து பதிவிட்டிருந்ததற்கு, “இச்செய்தியை அறிந்து கொள்வது, மகிழ்ச்சி அளிக்கிறது”, என்று பிரதமர் ட்விட்டர் வாயிலாக பதிலளித்தார்.
அதேபோல அகமதாபாத் மெட்ரோ சேவை குறித்த பதிவிற்கு, “இதை அறிந்து கொள்வதில் உவகை அடைகிறேன். மெட்ரோ சேவை, அகமதாபாத்தில் மிகப்பெரிய மாற்றத்தை ஏற்படுத்தும்”, என்று திரு நரேந்திர மோடி பதிலளித்தார்.
5-ஆம் தலைமுறை தொழில்நுட்பம் போன்ற வளர்ச்சி முன்முயற்சிகள் குறித்த அன்னை ஒருவரின் கருத்தை பகிர்ந்திருந்தவருக்கு, “உங்கள் அன்னைக்கு என் வணக்கங்கள்! அன்பிற்கு தலை வணங்குகிறேன்”, என்று பிரதமர் பதிவிட்டார்.
புதுப்பிக்கப்பட்ட அம்பாஜி ஆலயம் குறித்த பதிவிற்கு, “கடந்த சில ஆண்டுகளில் அம்பாஜியில் மிகப் பெரிய பணிகள் நடைபெற்றுள்ளன. 51 சக்தி பீட ஆலயங்கள், கப்பர் தீர்த்த பணிகள் மற்றும் சுகாதாரத்தில் அதிக கவனம் உள்ளிட்டவை இதில் அடங்கும். அம்பாஜியை தரிசிக்க அதிக சுற்றுலாப் பயணிகள் மற்றும் பக்தர்கள் வருமாறு கேட்டுக்கொள்கிறேன்”, என்று பிரதமர் தெரிவித்தார்.
பிரதமர் அலுவலகம்
பிரதமர் திரு நரேந்திர மோடி - ஜப்பான் பிரதமர் மேதகு திரு சுகா யோஷீஹிடே இடையே தொலைபேசி உரையாடல்
பிரதமர் திரு நரேந்திர மோடி, ஜப்பான் பிரதமர் மேதகு சுகா யோஷீஹிடேவுடன் இன்று தொலைபேசி வாயிலாக உரையாடினார்.
இரு நாடுகளில் கொவிட்-19 தொற்றின் நிலை குறித்தும், பெருந்தொற்றினால் ஏற்பட்டுள்ள பல்வேறு பிராந்திய மற்றும் சர்வதேச சவால்கள் குறித்தும் இரு தலைவர்களும் கருத்துக்களைப் பரிமாறிக் கொண்டனர். இது போன்ற சவால்களை எதிர்கொள்வதில் மீண்டெழும் தன்மை, பன்முகத்தன்மை மற்றும் நம்பகத்தன்மை வாய்ந்த விநியோக சங்கிலிகளை உருவாக்குவது, அத்தியாவசியப் பொருட்களின் விநியோகத்தை உறுதிசெய்வது, தொழில்நுட்பம் மற்றும் உற்பத்தி, திறன் மேம்பாட்டில் புதிய கூட்டணிகளை மேம்படுத்துவது போன்ற துறைகளில் இந்தியாவும், ஜப்பானும் இணைந்து பணியாற்றுவதன் முக்கியத்துவத்தை அவர்கள் எடுத்துரைத்தனர். இது தொடர்பாக, பணியாளர்களின் ஆற்றலை ஒருங்கிணைத்து, பரஸ்பர பயன்களை அடைவதற்காக `குறிப்பிட்ட திறன்வாய்ந்த பணியாளர்கள் ஒப்பந்தத்தை’ விரைவில் செயல்படுத்துவதன் அவசியத்தை இரு தலைவர்களும் வலியுறுத்தினார்கள். மும்பை முதல் அகமதாபாத் வரையிலான அதிவிரைவு ரயில் திட்டத்தை, இருநாட்டு ஒத்துழைப்பின் பிரகாசமான உதாரணமாகக் குறிப்பிட்டதோடு, இதனை செயல்படுத்துவதில் கடைபிடிக்கப்படும் நிலையான வளர்ச்சியையும் அவர்கள் வரவேற்றனர்.
கொவிட்-19 பெருந்தொற்றின்போது இரு நாடுகளில் வசிக்கும் அவர்களது நாட்டு குடிமக்களுக்காக வழங்கப்படும் ஆதரவு மற்றும் வசதிகளை இரு தலைவர்களும் பாராட்டியதோடு இதுபோன்ற ஒத்துழைப்பை தொடர்ந்து வழங்கவும் சம்மதம் தெரிவித்தனர்.
பெருந்தொற்றை எதிர்த்துப் போராடுவதில் உதவி அளிப்பதற்காக பிரதமர் திரு சுகாவிற்கு பிரதமர் திரு மோடி நன்றி தெரிவித்துக் கொண்டார். கொவிட்-19 சூழல் இயல்பு நிலையை அடைந்த பிறகு வெகு விரைவில் ஜப்பான் பிரதமர் திரு சுகாவை இந்தியாவில் வரவேற்பேன் என்ற தமது எதிர்பார்ப்பை பிரதமர் மோடி வெளிப்படுத்தினார்.
-------
(
பிரதமர் அலுவலகம்
ராஜ்மாதா ஜிஜாவு பிறந்தநாளில் பிரதமர் மரியாதை
ராஜ்மாதா ஜிஜாவின் பிறந்தநாளை முன்னிட்டு அவருக்கு மரியாதை செலுத்தியுள்ள பிரதமர் திரு நரேந்திர மோடி, சத்ரபதி சிவாஜி மகாராஜ் போன்ற ஒரு சிறந்த ஆளுமைக்கு வழிகாட்டிய அவரது பெயர் எப்போதும் நம் வரலாற்றில் இடம்பெறும் என்று கூறியுள்ளார்.
பிரதமர் டுவிட்டரில் கூறியிருப்பதாவது;
"ராஜ்மாதா ஜிஜாவு என்றால் பொறுமையின் பிறப்பிடம் என்று பொருள் கொள்ளலாம். பெண் சக்தியை ஜிஜாவிடமிருந்து பார்க்கலாம். சத்ரபதி சிவாஜி மகாராஜை உருவாக்கிய வழிகாட்டியாக அவரது பெயர் என்றும் நம் வரலாற்றில் சேர்க்கப்படும். மக்கள் நலனுக்காக எப்போதும் பாடுபட்ட அவரது பிறந்தநாளில் அவருக்கு வணக்கம். "
சுகாதாரம் மற்றும் குடும்ப நலத்துறை அமைச்சகம்
உலகளாவிய கொவிட்19 குணமடைதல்களில் அமெரிக்காவை இந்தியா முந்தி முதலிடத்தில் உள்ளது
கொரோனாவை எதிர்த்து தொடர்ந்து போராடி வரும் இந்தியா, தொற்றின் பரவலை குறைப்பதற்கும், குணம் அடைந்தவர்களின் எண்ணிக்கையை அதிகரிப்பதற்கும், இறப்புகளை குறைப்பதற்கும் பல்வேறு நடவடிக்கைகளை எடுத்து வருகிறது.
இதன் விளைவாக, உலகளாவிய கொவிட்19 குணமடைதல்களில் அமெரிக்காவை இந்தியா முந்தி முதலிடத்தில் உள்ளது. மொத்த குணமடைதல்கள் 42 லட்சத்தை தாண்டியுள்ளது.
மத்திய அரசு தலைமையிலான கவனம் மிகுந்த, திட்டமிட்ட மற்றும் திறன்மிகு நடவடிக்கைகள் மூலம் அதிக எண்ணிக்கையிலான பரிசோதனைகளை நடத்தப்பட்டு, பாதிப்புகள் விரைவில் கண்டறியப்பட்டு, சரியான கண்காணிப்பு, தடமறிதல் மற்றும் உயர்தர சிகிச்சை ஆகியவற்றின் மூலம் இந்த உலகளாவிய சாதனை நிகழ்த்தப்பட்டுள்ளது.
இந்தியாவின் மொத்த குணமடைதல்களின் எண்ணிக்கை 42,08,431 ஆக தற்போது உள்ள நிலையில், உலகின் ஒட்டுமொத்த குணமடைந்தோரின் எண்ணிக்கையில் இது 19 சதவீதம் ஆகும்.
தேசிய குணமடைதல் விகிதம் தற்போது 80 சதவீதத்தை  நெருங்கியுள்ளது. நாட்டில் குணமடைந்தவர்கள் 90 சதவீதம் பேர் 16 மாநிலங்களில் உள்ளனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetailm.aspx?PRID=1656571
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2022-ல் புதிய இந்தியா என்ற தலைப்பில் நிதி ஆயோக் துணைத் தலைவர் டாக்டர். ராஜீவ் குமார் ஆற்றிய விரிவுரை
மத்திய புலனாய்வுக் கமிஷன் புதுடெல்லியில் ஏற்பாடு செய்திருந்த, தொடர் விரிவுரையின் 24-வது விரிவுரையில், அக்டோபர் 27-ம் தேதி நடைபெற்ற, மாற்றாத்துக்கான இந்தியாவின் தேசிய நிறுவன  துணைத் தலைவர் டாக்டர் ராஜீவ் குமார் 2022-ல் புதிய இந்தியா என்ற தலைப்பில் விரிவுரையாற்றினார்.
இந்தியா வளர்ந்து வந்த பாதையின் பல்வேறு நிகழ்பாடுகள் குறித்து வரலாற்று ரீதியாக அவர் உரையாற்றினார். அதாவது இந்தியாவில் ஏற்பட்ட சமூக, பொருளாதார, அரசியல் மாற்றாங்கள் குறித்து விரிவான வரலாற்று அடிப்படையில் அவர் விவரித்தார்.
.1857 முதல் 1942 வரை இந்தியா சுதந்திரத்துக்காக போராடியது.இதையடுத்து 1947-ல் சுந்திரம் பெற்றது. சுதந்திரத்துக்குப் பின் அதாவது 1947 முதல் 2017 வரை அரசியல் சமூக, பொருளாதார ரீதியாக ஏற்பட்ட மாற்றங்கள் குறித்து விளக்கினார்.
இதையடுத்து பெருந்திராள மக்களின் பங்களிப்போடு 2017-ல் சங்கல்ப் சே சித்தி, 2022-ல் புதிய இந்தியா, 2047-ல் சர்வஸ்ரேஷ்தா பாரத் என்ற இலக்கை எ’ட்டவும் முடிவெடுக்கப்பட்டுள்ளது குறித்து விரிவாக பேசினார்.
எதிர்காலத்தில் வறுமை, ஊழல், மதவாதம், தீவிரவாதம் இல்லாத ஓர் இந்தியாவை உருவாக்கி புதியோதோர் பாரதம் படைப்பதற்கான பாதைகள் குறித்தும் விரிவாக விளக்க உரையாற்றினார்.
விரிவுரைக்குப் பின் சம காலப் பிரச்சினைகள் குறித்து கூடியிருந்தவர்கள் எழுப்பிய பல்வேறு கேள்விகளுக்கும் பதில் அளித்தார் ராஜீவ் குமார்.
இந்த நிகழ்ச்சியில் பகுதி நேர, முழு நேர முதன்மை கண்காணிப்பு அதிகாரிகள், இயக்குநர்கள், தலைவர் மற்றும் நிர்வாக இயக்குநர்கள் மத்திய அமைச்சகம் மற்றும் பல்வேறு துறைகளின் அதிகாரிகள், பொதுத்துறை நிறுவனங்கள், வங்கிகளின் அதிகாரிகள் உள்ளிட்டோர் கலந்து கொண்டனர். இந்த விரிவுரையை மத்திய புலனாய்வுக் கமிஷனின் www.cvc.nic.in என்ற இணைய தளத்திலும் பார்த்து, கேட்டறியலாம்.
(Visitor Counter : 119
சுகாதாரம் மற்றும் குடும்ப நலத்துறை அமைச்சகம்
சுமார் 39.59 கோடி கொவிட் தடுப்பூசி டோஸ்கள்: மாநிலங்கள், யூனியன் பிரதேசங்களுக்கு விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை 39.59 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும், 30,250 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 38,07,68,770 டோஸ் தடுப்பூசி  பயன்படுத்தப்பட்டுள்ளது.
சுமார் 1.51 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735274
ரெயில்வே அமைச்சகம்
2022-23-நிதியாண்டில் 207 கடத்தல் சம்பவங்களில் 604 பேரை ரயில்வே போலீசார் மீட்டுள்ளனர்
இந்திய ரயில்வேயின், ரயில்வே பாதுகாப்பு படை, ரயில் பயணிகளின் பாதுகாப்பை உறுதி செய்ய உறுதிபூண்டுள்ளது. இதற்காக ரயில் பயணிகள் காத்திருக்கும் அறை உள்ளிட்ட இடங்களில் தொடர் பாதுகாப்பு நடவடிக்கைகளை மேற்கொண்டு வருகிறது. இதன் ஒருபகுதியாக கடந்த 2022-23-ம் நிதியாண்டில் 207 கடத்தல் சம்பவங்களில் 604 பேரை ரயில்வே பாதுகாப்புப் படை மீட்டுள்ளது. பல்வேறு காரணங்களால் குடும்பத்தை விட்டு பிரிந்த 17,000-க்கும் மேற்பட்ட குழந்தைகள் தங்கள் குடும்பத்தினருடன் இணைவதற்கு ரயில்வே பாதுகாப்பு படை முக்கியப் பங்கு வகித்துள்ளது. ரயில் நிலையங்களில் தங்கள் குடும்பத்தை விட்டு பிரிந்து தவிக்கும் குழந்தைகளைப் பாதுகாப்பதற்காகவும், மீட்பதற்காகவும் நான்கே ஃபரிஸ்டே என்ற திட்டத்தை அறிமுகப்படுத்தியுள்ளது. இதேபோல் ஆட்கடத்தலுக்கு எதிரான குழுக்களும் அமைக்கப்பட்டுள்ளன.
ஆப்ரேஷன் ஜீவன் ரக்ஷா மூலம் ரயில்வே பாதுகாப்புப்படையினர் கடந்த 2022-23 நிதியாண்டில் ரயில், நடைமேடைகள் மற்றும் ரயில்பாதைகளில் 873 ஆண்கள் மற்றும் 543 பெண்களை விபத்திலிருந்து காப்பாற்றியுள்ளனர். ஆப்ரேஷன் அமநாத் மூலம் 2022-23 நிதியாண்டில் 32,337 பயணிகளுக்கு சொந்தமான 500 கோடிக்கு மதிப்பிலான உடமைகள் மீட்கப்பட்டு அதன் உரிமையாளர்களிடம் ஒப்படைக்கப்பட்டது.
ஆப்ரேஷன் மாற்றிசக்தி மூலம் 220 பெண்களுக்கு ரயில் பயணத்தின் போது, மகப்பேறு நிகழ்ந்துள்ளது. இதற்கு 158 பெண்கள் உதவி செய்துள்ளனர்.
864 ரயில் நிலையங்களில், 6,646 ரயில்பெட்டிகளில் மகளிர் பாதுகாப்புக்காக சிசிடிவி கண்காணிப்புக் கேமராக்கள் பொருத்தப்பட்டுள்ளன.
2022-23-ம் நிதியாண்டில் போதைப்பொருள் தடுப்பு சட்டத்தின் கீழ் ரயிலில் கடந்த முயன்ற ரூ.81 கோடி மதிப்பிலான போதைப்பொருள் பறிமுதல் செய்யப்பட்டதுடன், கடத்தல்காரர்களும் கைது செய்யப்பட்டனர்.
ஆப்ரேஷன் வில்ஃப் மூலம் ரயிலில் கடத்தப்பட்ட வனவிலங்குகள் பறிமுதல் செய்யப்பட்டன. கடந்த 2022-23-ம் நிதியாண்டில் இது தொடர்பாக ரயில்வே பாதுகாப்பு படை 108 வழக்குகளை பதிவு செய்திருப்பதுடன், கடத்தல் குற்றவாளிகள் 68 பேரையும் கைது செய்துள்ளது.
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீடு முகவர் பணிக்கு ஆட்சேர்ப்பு
முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 27.02.2023 அன்று 10.00 மணிக்கு நடைபெற உள்ள நேர்காணலில் கலந்து கொள்ளலாம்.
தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் ஆயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன், அசல் மற்றும் இரண்டு நகல் -வயதுச்சான்று, முகவரிச்சான்று மற்றும் கல்விச்சான்றுடன் அனுகவும். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் [NSC] அல்லது கிசான் விகாஸ் பத்திரத்தை [KVP] பணப் பாதுகாப்பு பத்திரமாக வழங்க வேண்டும்.
இந்த நேர்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக மட்டுமே நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை/கமிஷன் மட்டுமே வழங்கப்படும்.
பாதுகாப்பு அமைச்சகம்
மத்திய பாதுகாப்பு அமைச்சர் தலைமையில் பெங்களூருவில் பாதுகாப்புத் துறையில் தற்சார்பு குறித்து ஆலோசனைக் கமிட்டிக் கூட்டம்
கர்நாடக மாநிலம் பெங்களூருவில் மத்திய பாதுகாப்பு அமச்சகத்தின் சார்பில் பாதுகாப்பு உபகரண உற்பத்தியில் தற்சார்பு என்ற தலைப்பில் ஆலோசனைக் கமிட்டிக் கூட்டம் அத்துறைக்கான மத்திய அமைச்சர் திரு ராஜ்நாத் சிங் தலைமையில் 2023 ஜுன் 16-ம் தேதி நடைபெற்றது. நாடாளுமன்றத்தின் இரு அவைகளின் ஆலோசனைக் கமிட்டி உறுப்பினர்கள் இந்தக் கூட்டத்தில் கலந்துகொண்டு பாதுகாப்புத் துறையின் தற்சார்புக்காக மேற்கொள்ளப்பட்டு வரும் பணிகள் மற்றும் எதிர்காலத்தில் அமல்படுத்த எடுக்கப்பட்டுள்ள முடிவுகளுக்கு பாராட்டுத் தெரிவித்தனர்.
இக்கூட்டத்தில் உரையாற்றிய பாதுகாப்பு அமைச்சர் ராஜ்நாத் சிங், முன் எப்போதும் இல்லாத வகையில் சர்வதேச அளவிலான தற்போது சூழலில், சவால்களை எதிர்கொள்ள ஆயுதப் படைகளை அதிநவீன தொழில்நுட்பங்களை உள்ளடக்கியதாக மாற்றுவதன் மூலம் தேசத்தின் பாதுகாப்பை வலப்படுத்த மத்திய அரசு தொடர்ந்து முயற்சி மேற்கொண்டு வருவதாகக் கூறினார். குறிப்பாக பாதுகாப்புத் துறையை தன்னிறைவு பெற்றதாக, தற்சார்பு மிக்கதாக மாற்றுவதற்கு மேற்கொள்ளப்பட்டு வரும் நடவடிக்கைகளை பட்டியலிட்டார். இதில் பாதுகாப்புத்துறைக்கான பட்ஜெட் நிதி ஒதுக்கீடு, குறிப்பாக உள்நாட்டு உற்பத்தியை உதவும் வகையில், 2023-24-ம் நிதியாண்டில் உள்நாட்டு உற்பத்தியாளர்களிடம் இருந்து 75 சதவீத கொள்முதலை ஊக்குவித்தல் உள்ளிட்டவை அடக்கம்.
மத்திய அரசின் நடவடிக்கையால் தற்போது நீர்மூழ்கிக் கப்பல்கள், போர் விமானங்கள், ஹெலிகாப்டர்கள், பாதுகாப்பு உபகரணங்கள் மற்றும் ஆயுதங்கள், உள்நாட்டிலேயே தயாரிக்கப்படுவதாக திரு ராஜ்நாத் சிங் குறிப்பிட்டார். இதன் மூலம் பாதுகாப்புத்துறை உள்நாட்டுத் தேவையைப் பூர்த்தி செய்வது மட்டுமல்லாமல், நட்பு நாடுகளின் பாதுகாப்பு சார்ந்த தேவைகளையும் பூர்த்தி செய்து வருவதாகவும் தெரிவித்தார். கடந்த நிதியாண்டில் பாதுகாப்பு உற்பத்தி 1 லட்சம் கோடி ரூபாயைத் தாண்டியிருப்பதுடன், ஏற்றுமதி 16,000 கோடியை எட்டியிருப்பதாகவும் குறிப்பிட்ட திரு ராஜ்நாத் சிங், இந்த தேசமும் பாதுகாப்புத்துறையும் சரியான பாதையில் சென்று கொண்டிருக்கிறது என்பதற்கு இதுவே சாட்சி என்று கூறினார்.
இறக்குமதி செய்யும் நாடாக உள்ள இந்தியாவை, ஏற்றுமதி செய்யும் நாடாக மாற்ற விரும்பினால், நாம் அனைவரும் ஒருங்கிணைந்து தேசத்திற்கே முதலிடம் என்ற மனப்பாங்குடன் அனைத்து சூழல்களையும் எதிர்கொள்ள முன்வர வேண்டும் என்று கேட்டுக்கொண்டார். இதன் மூலம் மட்டுமே தற்சார்பு உடைய இந்தியா என்ற இலக்கை நம்மால் அடைய முடியும் என்று மத்திய அமைச்சர் திரு ராஜ்நாத் சிங் உறுதியளித்தார்.
இந்தக் கூட்டத்தில் நடைபெற்ற விவாதத்தின் போது, உறுப்பினர்கள் அளித்த மதிப்புமிக்க ஆலோசனைகளுக்கு அமைச்சர் திரு ராஜ்நாத் சிங் பாராட்டு தெரிவித்தார்.
மத்திய பாதுகாப்புத்துறை இணையமைச்சர் திரு அஜய் பட், பாதுகாப்புத்துறை தலைமைத் தளபதி அனில் சவுகான், பாதுகாப்புத்துறை செயலாளர் கிரிதர் அரமனே, பாதுகாப்பு ஆராய்ச்சி மற்றும் மேம்பாட்டுக் கழகத்தின் தலைவர் டாக்டர் சமீர் வீகமத் உள்ளிட்ட பலர் கலந்துகொண்டனர்.
சமூக நிதி மற்றும் அதிகாரமளித்தல் அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, 25 போதை மறுவாழ்வு மையங்களை பிப்ரவரி 9 2023 அன்று நாட்டுக்கு அர்ப்பணிக்கிறார்
மத்திய சமூக நீதி மற்றும் அதிகாரம் அளித்தல் துறை அமைச்சகம் போதையில்லா இந்தியா இயக்கத்தின் கீழ், போதை மறுவாழ்வு மையங்களை நாட்டுக்கு அர்ப்பணிக்கும் நிகழ்ச்சிக்கு ஏற்பாடு செய்துள்ளது. இந்நிகழ்ச்சி புதுதில்லி, 15, ஜன்பத், பீம் அரங்கத்தில் உள்ள டாக்டர் அம்பேத்கர் சர்வதேச மையத்தில் 09.02.2023 அன்று காலை 11 மணிக்கு நடைபெற உள்ளது.
இந்நிகழ்ச்சியில் மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா கலந்து கொண்டு 25 போதை மறுவாழ்வு மையங்களை நாட்டுக்கு அர்ப்பணிக்க உள்ளார்.
நிதி அமைச்சகம்
15 வது நிதி குழு ஆணையம் நியமனம் அறிவிப்பு
மத்திய அரசு, இந்திய குடியரசுத் தலைவரின் அனுமதியுடன் 15 வது நிதி ஆணையத்தை அமைத்துள்ளது. அரசியல் அமைப்புச் சட்டம் 280, பிரிவு 1 –ன் கீழ், நிதி ஆணையத்தின்  சட்டம் 1951 கீழ் நவம்பர் 27, 2017 ஆம் தேதி முதல் இந்த ஆணையம் செயல்பாட்டிற்கு வரும். இந்த ஆணையம் ஏப்ரல் 1, 2020 முதல் அடுத்த ஐந்து ஆண்டுகளுக்கான பரிந்துரைகளை வழங்கும்.
நாடாளுமன்றத்தின் முன்னாள் உறுப்பினர் மற்றும் மத்திய அரசின் முன்னாள் செயலரான திரு, என்.கே. சிங் தலைமையில் இந்த ஆணையம் செயல்படும். மத்திய அரசின் முன்னாள் செயலர் திரு. சக்திகந்தா தாஸ், ஜார்ஜ் டவுன் பல்கலைக்கழகத்தின் துணை பேராசிரியர் டாக்டர் அனுப் சிங் குழுவின் உறுப்பினராக செயல்படுவார்கள். பந்தன் வங்கியின்  தலைவர் டாக்டர் அசோக் லாஹிரி, நிதி ஆயோக்கின் உறுப்பினர் டாக்டர் ரமேஷ் சந்த் ஆணையத்தின் பகுதி உறுப்பினர்களாக தேர்ந்தெடுக்கப்பட்டுள்ளனர். ஆணையத்தின் செயலராக திரு. அரவிந்த் பணிப்புரிவார்.
ஆணையத்தின் விதிகள் நவம்பர் 27, 2017 –ம் தேதி வெளியிடப்பட்ட S.O.3755 என்ற அறிவிக்கையில் கூறப்பட்டுள்ளது.
http://www.egazette.nic.in/WriteReadData/2017/180483.pdf
(Visitor Counter : 160
பிரதமர் அலுவலகம்
நாடாளுமன்ற உறுப்பினர் சுனிதா துக்கலின் மகாத்மா பூலேயின் மரபு குறித்த கட்டுரையை பிரதமர் பகிர்ந்துள்ளார்
நாடாளுமன்ற மக்களவை உறுப்பினர் திருமிகு சுனிதா துக்கல் எழுதிய ஒரு கட்டுரையை பிரதமர் திரு நரேந்திர மோடி பகிர்ந்துள்ளார். ‘ஒடுக்கப்பட்ட மகளிருக்கு அதிகாரம் அளித்தலில் மகாத்மா பூலே மரபின் உண்மையான வாரிசு’ என்பது அந்தக் கட்டுரையாகும்.
இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது-
‘ஒடுக்கப்பட்ட மகளிருக்கு அதிகாரம் அளித்தலில் மகாத்மா பூலே மரபின் உண்மையான வாரிசு’
மக்களவை உறுப்பினரின் இந்தக் கட்டுரையை படியுங்கள்.
https://twitter.com/PMOIndia/status/1513746897030291460?ref_src=twsrc%5Etfw%7Ctwcamp%5Etweetembed%7Ctwterm%5E1513746897030291460%7Ctwgr%5E%7Ctwcon%5Es1_&ref_url=https%3A%2F%2Fpib.gov.in%2FPressReleasePage.aspx%3FPRID%3D1815939
பாதுகாப்பு அமைச்சகம்
உள்நாட்டிலேயே கட்டமைக்கப்பட்ட இந்திய கடலோர காவல் படை கப்பலான விக்ரஹாவை சனிக்கிழமையன்று பாதுகாப்பு அமைச்சர் திரு ராஜ்நாத் சிங் சென்னையில் தொடங்கி வைக்கிறார், முதலமைச்சர் திரு மு க ஸ்டாலின் நிகழ்ச்சியில் பங்கேற்கிறார்
கடல் ரோந்து கப்பல்கள் வரிசையைல் ஏழாவதான இந்திய கடலோர காவல் படை கப்பலான விக்ரஹாவை சனிக்கிழமையன்று  பாதுகாப்பு அமைச்சர் திரு ராஜ்நாத் சிங் சென்னையில் தொடங்கி வைக்கிறார். தமிழ்நாடு முதலமைச்சர் திரு மு க ஸ்டாலின் நிகழ்ச்சியில் பங்கேற்கிறார்.
ஆந்திரப் பிரதேசத்தில் உள்ள விசாகப்பட்டிணத்தை மையமாகக் கொண்டு செயல்படவிருக்கும் இந்த கப்பல், கடலோர காவல் படையின் கிழக்கு பகுதி தளபதியின் கட்டுப்பாட்டில் கிழக்கு கடல் பகுதியில் பணியாற்றும்.
98 மீட்டர் ரோந்து கப்பலில் 11 அதிகாரிகள் மற்றும் 110 மாலுமிகள் இருப்பார்கள். லார்சன் & டூப்ரோ ஷிப் பில்டிங் லிமிடெட் நிறுவனத்தால் கட்டமைக்கப்பட்டுள்ள இக்கப்பலில் நவீன தொழில்நுட்ப ராடார்கள், தொலைதொடர்பு மற்றூம் பயணக்கருவிகள், சென்சார்கள் உள்ளிட்ட பல்வேறு வசதிகள் உள்ளன. ஒரு 40/60 போஃபொர்ஸ் துப்பாக்கி, இரண்டு 12.7 மி.மீ ரிமோட் கன்ட்ரோல் துப்பாக்கிகள் உள்ளிட்டவையும் இக்கப்பலில் உள்ளன.
ஒரு ஹெலிகாப்டர் மற்றும் நான்கு அதிவேக படக்குகள் ஆகியவற்றை சுமந்து செல்லும் வகையில் கப்பல் வடிவமைக்கப்பட்டுள்ளது. இந்த கப்பலுடன் சேர்த்து, 157 கப்பல்கள் மற்றும் 66 விமானங்கள் இந்திய கடலோர காவல் படையிடம் உள்ளன.
ராணுவ தளபதி ஜெனரல் எம் எம் நரவணே, இந்திய கடலோர காவல் படையின் தலைமை இயக்குநர் திரு கே நடராஜன் மற்றும் மத்திய, மாநில அரசுகளின் மூத்த அதிகாரிகள் இந்நிகழ்ச்சியில் பங்கேற்பார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749276
----
(Visitor Counter : 234
மத்திய அமைச்சரவை
இந்தியாவிற்கும் மொராக்கோவிற்கும் இடையே பயங்கரவாதத்திற்கு எதிரான கூட்டு செயல்பாட்டுக்குழு அமைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவிற்கும் மொராக்கோவிற்கும் இடையே பயங்கரவாதத்திற்கு எதிரான கூட்டு செயல்பாட்டுக்குழு அமைப்பதற்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை கூட்டத்தில் ஒப்புதல் அளிக்கப்பட்டுள்ளது.
பயங்கரவாத தாக்குதல் தொடர்பான வழக்குகளை எதிர்கொள்ள பயங்கரவாதத்திற்கு எதிரான இந்தியாவிற்கும் மொராக்கோவிற்கும் இடையேயான கூட்டு செயல்பாட்டுக்குழு உதவியாக இருக்கும். எனவே, புரிந்துணர்வு ஒப்பந்தம் பயங்கரவாத நடவடிக்கைகள் குறித்த தகவல்களைப் பெறுவதற்கும், பரிமாறிக் கொள்வதற்கும் அடிப்படையாக அமையும்.
பழங்குடியினர் நலத்துறை அமைச்சகம்
சர்வதேச இளைஞர் வில்வித்தைப் போட்டியில் இதுவரை இல்லாத அளவுக்கு அதிகமான பதக்கங்களை இந்திய அணிகள் வென்றன
போலந்தில் உள்ள ரோக்லாவில் 2011 ஆகஸ்ட் 9 முதல் 15 வரை நடைபெற்ற சர்வதேச இளைஞர் வில்வித்தைப் போட்டியில் இதுவரை இல்லாத அளவுக்கு அதிகமான பதக்கங்களை இந்தியா வென்றது.
எட்டு தங்கம், இரண்டு வெள்ளி, ஐந்து வெண்கலம் என சர்வதேச இளைஞர் வில் வித்தைப் போட்டியில் இதுவரை இல்லாத அளவுக்கு மொத்தம் 15 பதக்கங்களை இந்தியா வென்றுள்ளது.
பதக்கங்களை வென்ற ஐந்து இளம் வீரர்கள், 2021 செப்டம்பரில் நடைபெறவுள்ள அமெரிக்கா-உலக சாம்பியன்ஷிப் போட்டிகளில் கலந்து கொள்ள உள்ள சீனியர் அணியின் உறுப்பினர்களாகவும் தேர்ந்தெடுக்கப்பட்டுள்ளனர்.
கேடட் மற்றும் ஜூனியர் ரீகர்வ் மகளிர் சர்வதேச சாம்பியன் பட்டத்தை தீபிகா குமாரிக்கு பிறகு இரண்டாவது இந்தியராக கோமாலிக்கா பாரி வென்றுள்ளார். இரண்டு புதிய சர்வதேச இளைஞர் சாதனைகள் ஏற்படுத்தப்பட்டுள்ளன.
பதக்கம் வென்றவர்களுக்கு புதுதில்லியில் நடைபெற்ற பாராட்டு விழா ஒன்றில் பேசிய இந்திய வில்வித்தை சங்கத்தின் தலைவரும் பழங்குடியினர் நலன் அமைச்சருமான திரு அர்ஜுன் முண்டா, "உங்கள் வெற்றிக்கு மனமார்ந்த வாழ்த்துகள். உங்கள் அனைவரின் கடின உழைப்பும், மன உறுதியும், தியாகமும் இந்த மாபெரும் வெற்றியை ஈட்டித் தந்துள்ளது. நாளைய சாதனைக்கான தொடக்கமாக இன்றைய வெற்றி இருக்கட்டும்," என்று அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746743
-----
(Visitor Counter : 192
பிரதமர் அலுவலகம்
ஆஸ்திரேலிய நாட்டைச் சேர்ந்த முக்கிய ஆளுமைகளுடன் பிரதமரின் சந்திப்பு
பிரதமர் திரு நரேந்திர மோடி, ஆஸ்திரேலிய நாட்டைச் சேர்ந்த பல்வேறு முக்கிய ஆளுமைகளை சிட்னியில் இன்று  தனியே சந்தித்தார்.
அந்த முக்கிய ஆளுமைகள் :
- இயற்பியலில் நோபல் பரிசு பெற்றவரும், கேன்பராவில் உள்ள ஆஸ்திரேலிய தேசிய பல்கலைக்கழகத்தின் துணை வேந்தரும் தலைவருமான பேராசிரியர் ப்ரையன் பி ஷ்மிட்.
- வணிக நிபுணரும், மனித நேய விவகாரங்களில் ஆர்வமுடைய பேச்சாளருமான திரு மார்க் பல்லா
- பழங்குடியினக் கலைஞர் திருமதி டேனியல் மேட் சுல்லிவன்
- சர்வதேச உணவுக் கலைஞரும், உணவக நிறுவனரும், தொலைக்காட்சி நிகழ்ச்சி நடத்துபவரும், பேச்சாளரும், தொழில்முனைவோருமான திருமதி சாரா டாட்
- சிட்னியில் உள்ள நியூ சவுத் வேல்ஸ் பல்கலைக்கழகத்தின் செயற்கை நுண்ணறிவுக் கழகத் தலைமை விஞ்ஞானி பேராசிரியர் டோபி வால்ஷ்
- சமூகவியலாளரும், ஆராய்ச்சியாளரும், எழுத்தாளரும், இணை பேராசிரியருமான சால்வேட்டோர் பாபோன்ஸ்
- ஆஸ்திரேலிய முன்னணிப் பாடகர் திரு கய் தியோடர் செபாஸ்டியன்
பிரதமர் அவர்களுடைய சாதனைகளுக்காக வாழ்த்துத் தெரிவித்து இந்தியா - ஆஸ்திரேலியா நட்புறவை வலுப்படுத்துவதில் பங்களிக்குமாறு ஊக்கப்படுத்தினார்
வணிகம் மற்றும் தொழில்துறை அமைச்சகம்
அறிவுசார் சொத்து உரிமைகள் திட்டம் குறித்த விழிப்புணர்வு -- படைப்பாற்றல் இந்தியா; புதுமை இந்தியா
தேசிய அறிவுசார் சொத்து உரிமைகள் கொள்கை 2016ஐ முன்னெடுத்துச் செல்லும் நோக்கத்துடன், ‘ஐபிஆர் விழிப்புணர்ச்சி திட்டம் – படைப்பாற்றல் இந்தியா; புதுமை இந்தியா’ ஐபிஆர் விரிவாக்கம் மற்றும் மேலாண்மை குழு  தொழிலகக் கொள்கை மற்றும் வளர்ச்சித்துறையின் பொறுப்பிலுள்ளதால் தொடங்கப்பட்டுள்ளது.
மாணவர்கள், இளையோர், நூலாசிரியர்கள், கலைஞர்கள், மலர்ந்துவரும் கண்டுபிடிப்பாளர்கள் மற்றும் தொழில்வல்லுநர் ஆகியோர் மத்தியில் ஐபிஆர் விழிப்புணர்வை உயர்த்தி அவர்கள் படைக்கவும் , புதுமையைப் புகுத்தவும் மற்றும் அவர்களின் படைப்புக்கள் மற்றும் கண்டுபிடிப்புக்கள் ஆகியவற்றைப் இந்தியா முழுவதிலும் முதல், இரண்டு மற்றும் மூன்றாம் நிலை நகரங்களோடு கிராமப்புறப் பகுதிகளிலும் அடுத்துவரும் மூன்று ஆண்டுகளில் பாதுகாக்கவும் படைப்பாற்றலைத்தூண்டுதலை நோக்கமாக கொண்டு இத்திட்டம் இயங்குகிறது.
ஐபிஆர் விழிப்புணர்ச்சித்திட்டம் 4000 ஐபிஆர் விழிப்புணர்வு பணிமனைகள்/கருத்தரங்குகள் கல்வி நிறுவனங்களில்  மற்றும் எம் எஸ் எம் ஈஸ் மற்றும் தொடக்கக் கூடங்கள் உள்ளடக்கிய தொழிலகங்கள், ஐ பி பயிற்சி மற்றும் உணர்வூட்டும் நிகழ்வுகள் செயற்பாட்டை உறுதிப்படுத்தும் அமைப்புகள் மற்றும் நீதித்துறை ஆகியவற்றின் நலங்கருதி நடத்த முயற்சிசெய்கிறது. அனைத்துலக பதிவுசெய்யும் வழிமுறைகள், பூகோளக் குறிப்புகளின் முக்கியத்துவத்தை வலியுறுத்துதல் மற்றும் போலித்தனம், கொள்ளை ஆகியவற்றின் தீய விளைவுகள் ஆகியவற்றை கோடிட்டுக்காட்டி எல்லா முக்கிய தலைப்புகளையும் பணிமனைகள் பயிற்சிக்கு எடுத்துக்கொள்ளும்.
ஐபி ஆர் விழிப்புணர்வுத் திட்டம் புதுமை மற்றும் மேலாண்மை வளர்ச்சியைக் கருத்தில் கொண்டு பங்குதாரர் நிறுவனங்கள் மூலமாக நிறைவேற்றப்படும். இது குறித்த முழுவிவரங்களை இணையப்பக்கம் http://dipp.nic.in / what is new /scheme-ipr-awareness ல் காணலாம்.